Rozhlas a televízia Slovenska

Rozhlas a televízia Slovenska (skratka RTVS) bola slovenská verejnoprávna, národná, informačná, kultúrna a vzdelávacia inštitúcia, ktorá zabezpečovala poskytovanie služieb verejnosti v oblasti rozhlasového a televízneho vysielania. Ako taká zaisťovala verejnoprávne vysielanie.

Inštitúcia Rozhlas a televízia Slovenska vznikla dňa 1. januára 2011 zlúčením Slovenskej televízie a Slovenského rozhlasu. Posledným generálnym riaditeľom RTVS bol od 2. augusta 2022 Ľuboš Machaj. Jej nástupníckou organizáciou je Slovenská televízia a rozhlas, pôsobiaca od 1. júla 2024.

 História 
 Vznik 
RTVS vznikla 1. januára 2011 zlúčením Slovenskej televízie a Slovenského rozhlasu, ktoré dnes tvoria jej organizačné zložky, ktoré samostatne hospodária. S návrhom zlúčit inštitúcie do jednej prišiel koncom októbra 2010 minister kultúry Daniel Krajcer počas vlády Ivety Radičovej, kvôli veľkým dlhom STV. V dôvodovej správe k návrhu ministerstvo oznámilo aj oficiálnu skratku ako RTS. Návrh rátal s ušetrením 1,6 milióna eur po zlúčení v administratívnej a ekonomickej oblasti. 23. novembra 2010 Národná rada SR schválila zákon, ktorým sa inštitúcie zlúčili. Už v januári 2011 sa miesto skratky RTS začala používať skratka RTVS, kvôli zhode skratky Srbského rozhlasu a televízie v Európskej vysielacej únii.

 Financovanie 
RTVS bola do roku 2023 financovaná z koncesionárskych poplatkov, ktoré platili domácnosti evidované ako odberatelia elektriny a zamestnávatelia s viac ako tromi zamestnancami. Povinnosť platiť poplatok nehľadela na to, či sa televízia alebo rozhlas na pracovisku alebo v domácnosti používa. V roku 2023 bola výška poplatku 4,64 eura mesačne.

17. februára 2023 prijali poslanci NR SR novelu zákona o RTVS, ktorou zmenili spôsob financovania. Od 1. júla 2023 boli koncesionárske poplatky zrušené a nahradené boli štátnym príspevokom, ktorý je vo výške 0,17 percenta z hrubého domáceho produktu. V poslednom polroku vyberania koncesionárskych poplatkov mala RTVS vyšší príjem ako plánovala o približne 677-tisíc eur.

 Návrh o zrušení 
Štvrtá vláda Roberta Fica v svojom Programovom vyhlásení vlády schválila rozdelenie RTVS na Slovenskú televíziu a Slovenský rozhlas. Koncom decembra 2023 Andrej Danko tvrdil, že vláda SR sa definitívne rozhodla rozdeliť RTVS na samostatnú verejnoprávnu televíziu a rozhlas a informoval o pripravovanom zákone, ktorý mal byť predložený vo februári 2024. Vo februári požiadala ministerka kultúry Martina Šimkovičová o vypustenie návrhu zákona o RTVS na marec pre aktuálne dianie v Národnej rade SR.

 Prvý návrh novely (STaR) 
11. marca 2024 ministerstvo kultúry SR predstavilo návrh o novele RTVS, ktorý zaradilo do medzirezortného pripomienkového konania. Podľa neho mala RTVS nahradiť Slovenská televízia a rozhlas (STaR). Novela mala zmeniť fungovanie kontrolnej rady, ktorá má dnes deväť členov, ktorých volia poslanci parlamentu jednoduchou väčšinou. znížením ich počtu na sedem členov. Troch z nich mal priamo menovať aj odvolávať minister alebo ministerka kultúry a jedného na návrh ministra financií. Rade STaR mala pribudnúť právomoc voľby generálneho riaditeľa verejnoprávneho média, o ktorom v súčasnosti rozhodujú poslanci parlamentu väčšinovým hlasovaním. Vyniknúť mala aj nová Programová rada, ktorá mala posudzovať a kontrolovať programu verejnoprávnej televízie a rozhlasu „z hľadiska dodržiavania verejnoprávneho charakteru vysielania“. Programová rada by podľa novely mala mať 11 členov, z toho deviatich by volili poslanci parlamentu. Zvyšných dvoch členov Programovej rady by si mali spomedzi seba zvoliť zamestnanci novej Slovenskej televízie a rozhlasu. Takáto novela by bola v rozpore s európskou legislatívou pre verejnoprávne médiá, o ktorej deň po zverejnení novely rokoval Európsky parlament.

14. marca mala ministerka kultúry Šimkovičová tlačovku k novele, na ktorej zaútočila na novinárov, ktorým odobrali mikrofón a napokon neumožnili ďalšie otázky. Namiesto vysvetľovania, prečo ministerstvo pripravilo novelu zákona, sa ministerka viac venovala kritike práce novinárov, umelcov, ktorí žiadajú jej odstúpenie, bývalej ministerky Natálie Milanovej či členky parlamentného výboru pre kultúru a médiá z PS Zory Jaurovej. Deň na to vydali slovenskí novinári a novinárky vyhlásenie o podpore kolegov a kolegýň v RTVS, pod ktoré sa podpísalo viac ako 270 novinárov vrátane šéfredaktorov popredných novín. Cez 1 200 zamestnancov a externých spolupracovníkov RTVS sa podpísalo pod vyhlásenie za verejnoprávnu RTVS, ktorým upozorňujú o návrhu zákona o RTVS, ktorý ohrozuje nezávislosť verejnoprávneho vysielania. K nim sa pridali aj slovenské a české organizácie občianskej spoločnosti, ktoré tiež odmietajú zásah do nezávislosti RTVS, podpísaním výzvy adresovanej európskym inštitúciám a ďalším medzinárodným organizáciám. Na novelu reagovali aj medzinárodné novinárske organizácie a skupiny na ochranu slobody médií vyzvali na stiahnutie návrhu zákona. Pod vyhlásenie sa podpísali Medzinárodný tlačový inštitút (IPI), Výbor na ochranu novinárov (CPJ), Európska vysielacia únia (EBU), Európske centrum pre slobodu tlače a médií (ECPMF), Európska federácia novinárov (EFJ), Free Press Unlimited (FPU), OBC Transeuropa (OBCT) a Reportéri bez hraníc (RSF).

RTVS predložila do medzirezortného pripomienkového konania pripomienky k návrhu novely, ktorá bola v zásadnom rozpore s princípmi európskej ochrany nezávislosti verejnoprávnych médií a v nesúlade so schváleným Európskym aktom o slobode médií. Po nátlaku verejnosti a odborníkov s 327 pripomienkami k návrhu zákona o Slovenskej televízii a rozhlase bol odložený, až do vyjadrenia Legislatívnej rada vlády SR.

 Druhý návrh novely (STVR) 
Vláda R. Fica 24. apríla schválila upravený návrh zákona o televízii a rozhlase, ktorý navrhli premiér Robert Fico a ministerka kultúry Martina Šimkovičová pre údajnú zaujatosť RTVS, ktorá je "v permanentnom boji s vládou". Šéf služobného úradu ministerstva kultúry Lukáš Machala povedal, že dôvod novely RTVS je čisto politické rozhodnutie. Oproti prvému návrhu ministerstvo zrušilo programovú radu a možnosť bezdôvodného odvolania riaditeľa, čo by bolo v rozpore s európskou legislatívou. V novele pribudlo vytvorenie nového orgánu etickej komisie. Desaťčlennú etickú komisiu má RTVS aj v súčasnosti, ale jej fungovanie neupravuje zákon, len štatút. Etická komisia má podľa návrhu mať deväť členov, ktorí budú menovaní na šesť rokov. Nominovať ich majú organizácie cirkvi, organizácie zastupujúce zdravotne postihnutých a menšiny, olympijský výbor, samosprávy, Slovenská akadémia vied a Matica slovenská. Úpravená novela mení aj kontrolnú Radu Slovenskej televízie a rozhlasu, ktorá volí riaditeľa. Rada by mala mať naďalej deväť členov volených na šesť rokov. Štyroch členov bude menovať a odvolávať ministerka kultúry, jedného na návrh ministerstva financií, a piatich budú voliť poslanci parlamentu.

Aj napriek úpravám je novela stále v rozpore s Európskym aktom o slobode médií, podľa Karola Lovaša z Inštitútu komunikačných štúdií a žurnalistiky Univerzity Karlovej a Pavola Szalaia z Reportérov bez hraníc. Zamestnanci RTVS v reakcii sformovali Koordinačný výbor iniciatívy zamestnancov RTVS za verejnoprávnosť a nezávislosť, cieľom ktorej je poukazovať na nevyhnutnú dôležitosť nezávislého a verejnoprávneho charakteru RTVS, ale aj postaviť sa na ochranu týchto princípov. Členovia sa zaviazali k ochrane verejnoprávnosti, slobody prejavu a súčasne vyzvali vládu k rešpektovaniu štyroch základných princípov, ktoré majú byť zachované pri akomkoľvek zásahu do zákona o RTVS.

 Televízne a rozhlasové stanice 
 Televízne stanice 
 Logo Stanica Zameranie 60px Jednotka televízia zameraná na spravodajstvo, relácie pre deti, seriály a zábavné show 60px Dvojka televízia zameraná na dokumenty, národnostné menšiny, magazíny a kvalitné európske filmy 60px Šport televízia zameraná na šport 60px :24 televízia zameraná na spravodajstvo a publicistiku v súvislosti s mimoriadnou situáciou spojenou s ruskou inváziou na Ukrajinu

 Zaniknuté 
 Logo Stanica Zameranie 60px Trojka televízia zameraná na vlastnú tvorbu a archív

 Rozhlasové stanice 
 Logo Stanica Zameranie 60px Rádio Slovensko rozhlas zameraný na spravodajstvo a publicistiku 60px Rádio _FM rozhlas zameraný na hudobné žánre s výrazným zastúpením slovenskej hudby 60px Rádio Devín rozhlas zameraný na literárno-dramatické relácie 60px Rádio Regina rozhlas zameraný na publicistiku a oldies hudbu 60px Rádio Patria rozhlas zameraný na pre národnostné menšiny a etnické skupiny na Slovensku v ich materinských jazykoch 60px Rádio Slovakia International rozhlas zameraný pre zahraničných Slovákov do celého sveta 60px Rádio Junior rozhlas zameraný na rozprávkové hry, monologické rozprávky, programy o hudbe a pesničky pre deti 60px Rádio Litera rozhlas zameraný na poéziu, prózu, drámu a publicistiku

 Zaniknuté 
 Logo Stanica Zameranie 60px Rádio Klasika rozhlas zameraný na žánre artificiálnej hudby 60px Rádio Pyramída rozhlas zameraný na zaujímavé archívne nahrávky

 Vedenie inštitúcie 
Podľa zákona boli orgánmi inštitúcie rada a generálny riaditeľ. Radu tvorilo 9 členov a boli volení na 6-ročné obdobie, pričom sa tretina obmieňala každé dva roky. Generálny riaditeľ mal 5-ročné funkčné obdobie a bol rovnako ako kandidáti do rady volený väčšinovým hlasovaním poslancov Národnej rady Slovenskej republiky.

 Riaditelia RTVS 
Pri vzniku RTVS v roku 2011 bola generálnou riaditeľkou menovaná Miloslava Zemková, ktorá bola dovtedy riaditeľkou rozhlasu, od roku 2006. Už v tejto funkcii bola prvou ženou na riaditeľskom poste v histórii rozhlasu. Po roku a pol bola z funkcie generálnej riaditeľky RTVS odvolaná z dôvodu toho, že nepredložila Rade RTVS zámer na prenájom mediálnych priestorov, čím mohol vzniknúť viac než 100-tisíc eurový záväzok. O takýchto záväzkoch musí generálny riaditeľ radu informovať. Poslanci opozície považovali náhle odvolanie riaditeľky za mocenskú snahu vládnuceho SMERu ovládnuť RTVS.

Druhý generálny riaditeľ RTVS Václav Mika nastúpil do funkcie od 1. augusta 2012. Bol prvým generálnym riaditeľom, ktorý dokončil celý svoj mandát (vrátane riaditeľov Slovenskej televízie). Organizačné zložky zastupovali pre rozhlas Radka Doehring a pre televíziu Tibor Búza.Rozhlas a televízia Slovenska. In:  Programovými riaditeľmi boli pre rozhlas Vincent Štofaník a pre televíziu Tibor Búza.

Generálnym riaditeľom RTVS od 2. augusta 2017 Jaroslav Rezník. Organizačné zložky, ako štatutári, zastupujú pre rozhlas Radka Doehring a pre televíziu Marek Knut. Programovými riaditeľmi sú pre rozhlas Michal Dzurjanin a pre televíziu Anton Šulík. Radka Doehring bola poverená vedením ekonomickej sekcie RTVS, tak za rozhlas, ako aj za televíziu.

30. júna 2022 Jaroslav Rezník po piatich rokoch skončil na poste riaditeľa RTVS. Verejnoprávny rozhlas a televíziu od augusta 2022 vedie Ľuboš Machaj. Rozhodli o tom poslanci NR SR v druhom kole voľby, do ktorej obaja postúpili. V prvom kole chýbali Machajovi na zvolenie dva hlasy, vďaka podpore OĽaNO, Sme rodina a Za ľudí, ale aj nezaradených odídencov z OĽaNO (získal 67 hlasov). V druhom kole sa pridali aj poslanci SaS. Za Machaja nakoniec hlasovalo 89 zákonodarcov. Súčasného riaditeľa Rezníka volilo 29 poslancov. Na zvolenie stačila nadpolovičná väčšina prítomných poslancov. Za Machaja okrem poslancov koalície z OĽaNO, SaS, Sme rodina a Za ľudí hlasovali aj poslanci Matúš Šutaj Eštok a Ján Blcháč z Hlasu. Podporili ho aj nezaradení poslanci Miroslav Kollár (Spolu) a Tomáš Valášek (PS) či odídenci z OĽaNO ako Romana Tabák či Ján Krošlák.

 Kontroverzie 
RTVS vo večernom spravodajstve dňa 4. apríla 2018 vystrihla zo záberov zábery na transparenty, ktoré kritizovali vládnucu politickú stranu SMER, pričom v správach o 16:00 ešte dané zábery odvysielala.

Dramaturgia RTVS pri premiére filmu Baba z ľadu režiséra Bohdana Slámu vystrihla z filmu niektoré scény, čo režiséra filmu nepríjemne zaskočilo. Podľa iných zdrojov bola z filmu vystrihnutá jedna sexuálna scéna preto, aby mohla byť premiéra filmu odvysielaná pred 22. hodinou.Film získal ocenenie Český lev za najlepší český film za rok 2017.

Šéfka rozhlasového spravodajstva RTVS Petra Stano Maťašovská vypracovala v októbri 2018 dokument "Krátke spravodajstvo – pripomenutie zásad", ktorý zakazoval informovať o opozičných návrhoch, ktoré neprejdú do druhého čítania. Opozícia v ňom videla cenzúru strán, ktoré nie sú súčasťou koalície. RTVS reagovala, že niektoré pasáže zverejneného textu, boli naformulované nevhodne, čo dalo priestor na ich rozsiahlu dezinterpretáciu. Po tejto kritike šéfka spravodajstva RTVS rezignovala zo svojej funkcie.

 Spravodajské relácie RTVS 
 Súčasné 
 Logo Relácia Stanica Vysielanie Poznámky 100px Správy RTVS 20px, 20px Pondelok – Nedeľa 19:00 hlavné správy 100px Správy RTVS o 12 20px, 20px Pondelok – Piatok 12:00  100px Správy RTVS o 16 20px, 20px Pondelok – Piatok 16:00  100px Ranné správy RTVS 20px, 20px Pondelok - Piatok 07:00  100px Krátke správy RTVS 20px Pondelok – Piatok 18:15  100px| Svet :24 20px Pondelok – Piatok 10:30 správy z celého sveta 100px Správy a komentáre 20px, 20px Utorok – Štvrtok 19:45 a 20:20  100px Správy bez kravaty 20px, 20px Sobota 20:20  110px| Národnostné správy 20px, 20px Pondelok 09:00  100px Hírek 20px, 20px rôzne správy v maďarskom jazyku 100px Správy RTVS v slovenskom posunkovom jazyku 20px Pondelok – Nedeľa 20:00 správy pre nepočujúcich 100px Správy RTVS z regiónov 20px, 20px Pondelok – Piatok 17:10  100px Nočné správy RTVS 20px Pondelok – Piatok 22:00  100px Góly - body - sekundy 20px, 35px, 20px Pondelok – Nedeľa 20:00  100px Počasie 20px, 20px Pondelok – Nedeľa 20:20 v spolupráci so SHMÚ, je možnosť poslať fotku zachytávajúcu počasie na Slovensku na Facebookovú stránku relácie alebo na email a v prípade, že vyberú Vašu fotku, uvidíte ju ako pozadie v relácii 110px| Interview :24 20px (nepravidelne ale zvyčajne) Pondelok – Piatok 17:30  130px| Týždeň v ekonomike 20px Piatok 16:45 

 Bývalé 
 Logo Relácia Stanica Poznámky  Prvé správy 10px   Denné správy 10px  100px Slovensko dnes 10px regionálne správy  Detské správy 10px   Ranný magazín 10px 

 Relácie, šou a seriály 
 Názov seriálu Aktuálna séria Moderátor  VysielanieDuel31. sériaGregor MarešPondelok – piatok 17:45 Všade dobre doma naj 2. séria  Martin NikodýmPondelok-
piatok 18:20Čas nádeji1. sériaDaniel Žulčák, Dominika Morávková-Zeleníková, Zuzana Mauréry, Martin Šalacha, Matej Landl, Dana Košická, Judit Pecháček, Daniel Fischer, Peter Kočiš, Vladimír Hajdu, Marta Maťová, Katarína Krajčovičová, Róbert Sipos, Vladislav Plevčík, Ján Dobrík, Juraj Hrčka, Peter Ondrejička, Viktória Jurištová, Samuel Šimko, Viktória Sekerášová Od 7. januára 2024 o 20:30 na RTVSVeľkou lyžicou1. sériaOd 4. februára 2024 o 18:15 na RTVSDotyk života1. sériaJana Kolesárová, Ondřej Daniš, Martin Mňahončák, Kristína Tormová, Anna Šišková, Marek Geišberg, Ady Hajdu, Zuzana Konečná, Peter Ondrejička, Eva Pavlíková, Peter Kočiš, Katarína Krajčovičová, Dana DroppováOd 5. januára 2025 o 20:30 na STVR

 Referencie 

 Pozri aj 
 Slovenský rozhlas
 Slovenská televízia
 Slovenská televízia a rozhlas

 Iné projekty 

 Externé odkazy 
 Rozhlas a televízia Slovenska – oficiálna webstránka


Kategória:Masmédiá na Slovensku
Kategória:Organizácie založené v 2011
Kategória:Verejnoprávne média na Slovensku